جزيرة ليتل سانت جيمس

جزيرة ليتل سانت جيمس هى جزيره صغيره خاصه تقع فى جزر العذراء الأمريكيه، جنوب شرق جزيرة سانت توماس. كانت مملوكه للممول الأمريكى والمدان بجرائم جنسيه جيفرى إبستين من سنة 1998 لغاية وفاته فى سنة 2019. وخلال فترة ملكيته للجزيره بقت تتعرف بلقب جزيرة إبستين.

 ملكية الجزيرة 
جزيرة ليتل سانت جيمس هى جزيره خاصه. فى سنة 1997 كانت مملوكه لرجل الأعمال آرتش كومين واتعرضت للبيع بـ10.5 مليون دولار. وفى أبريل 1998، شركه اسمها L.S.J. LLC اشترت الجزيره بـ7.95 مليون دولار، ووثقت الأوراق إن جيفرى إبستين هو العضو الوحيد فى الشركه.

بحلول سنة 2019، وصلت قيمة الجزيره لحوالي 63.9 مليون دولار. وكانت الجزيره هى مقر الإقامة الرئيسى لإبستين، وكان بيسميها ليتل سانت جيف. البيت الرئيسى هناك اتصمم على إيد المصمم إدوارد توتل، المعروف بتصميمه لمنتجعات أمان.

في سنة 2008، كان شغال فى ممتلكات إبستين حوالى 70 موظف، وكان بيشترط عليهم سريه تامه.

وفى مارس 2022، اتعرضت جزيرتا ليتل سانت جيمس وجريت سانت جيمس للبيع بسعر 125 مليون دولار، وأكد محامى تركة إبستين إن فلوس البيع هتستخدم لتسوية عدد من القضايا. كمان وكالة Bespoke Real Estate المسؤوله عن البيع قالت إن التفاصيل الكامله متاحه بس للمشترين الجادين.

وفي مايو 2023، أعلن الملياردير ستيفن ديكوف، من خلال شركته SD Investments، إنه اشترى الجزيرتين مقابل 60 مليون دولار.

 مصادر 

تصنيف:جيفري إبستين
تصنيف:جزر الولايات المتحده فى جزر العذراء